Diari Oficial de la Generalitat Valenciana


Sumari del DOGV 4608, del 15-10-2003 (2003/10926)

RESOLUCIÓ de 2 d'octubre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'acord d'adhesió que subscriu la Generalitat Valenciana al conveni marc de col·laboració entre el Ministeri d'Educació, Cultura i Esport i el Ministeri de Ciència i Tecnologia per a la posada en marxa del programa «Internet en les biblioteques».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/10162


Data del document
:   02-10-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * administració central
    * biblioteca
    * cooperació administrativa
    * xarxa de transmissió interactiva

RESOLUCIÓ de 2 d'octubre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'acord d'adhesió que subscriu la Generalitat Valenciana al conveni marc de col·laboració entre el Ministeri d'Educació, Cultura i Esport i el Ministeri de Ciència i Tecnologia per a la posada en marxa del programa «Internet en les biblioteques». [2003/F10660]
  
Subscrit, després de la tramitació prèvia reglamentària, per la Generalitat Valenciana, el 23 de maig de 2003, un acord d'adhesió al conveni marc de col·laboració entre el Ministeri d'Educació, Cultura i Esport i el Ministeri de Ciència i Tecnologia per a la posada en marxa del programa «Internet en les biblioteques», i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0831/2003, i que figura com a annex d'esta resolució.
  
València, 2 d'octubre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Acord d'adhesió que subscriu la Generalitat Valenciana al conveni marc de col·laboració entre el Ministeri d'Educació, Cultura i Esport i el Ministeri de Ciència i Tecnologia per a la posada en marxa del programa «Internet en les biblioteques»
  
Madrid, 23 de maig de 2003
  
L'Hble. Sr. Manuel Tarancón Fandos, conseller de Cultura i Educació, en representació de la Generalitat Valenciana, facultat per a este acte per acord adoptat pel Govern Valencià de 15 d'abril de 2003.
  
Manifesta
  
Primer. Que la Generalitat Valenciana desitja participar en el programa «Internet en les biblioteques», amb la finalitat de promoure la utilització de les tecnologies de la informació i de les comunicacions en les biblioteques públiques en els termes i condicions que s'arrepleguen en el conveni marc de col·laboració firmat el 30 d'octubre de 2002 entre el Ministeri de Ciència i Tecnologia i el Ministeri d'Educació, Cultura i Esport.
  
Segon. Que la Generalitat Valenciana ha posat en marxa una sèrie de programes per al desenrotllament de les noves tecnologies de la informació i de les comunicacions, com són el projecte dut a terme per la Conselleria de Cultura i Educació, que ha consistit en la instal·lació d'un programa informàtic comú per a les biblioteques públiques, desenvolupat per la Direcció General del Llibre, Arxius i Biblioteques, la finalitat del qual és la creació d'un catàleg col·lectiu en línia dels fons de les biblioteques públiques valencianes; mentre que per la Presidència de la Generalitat Valenciana s'ha posat en marxa el projecte «Dissemina», desenvolupat per la Direcció General de Telecomunicacions i Modernització, la finalitat del qual és la instal·lació d'accés a Internet en edificis públics, com biblioteques, de zones rurals.
  
Tercer. Que en la clàusula segona de dit conveni marc està previst que les comunitats autònomes que així ho desitgen puguen participar en el desenrotllament de les accions previstes en este, assumint els drets i obligacions que els corresponguen en els termes i condicions arreplegats que en aquell s'establixen per mitjà de la subscripció de convenis específics, que figuraran com a addendes al conveni marc.
  
A la vista de l'anterior, la Generalitat Valenciana
  
Acorda
  
Únic. Adherir-se per mitjà del present acord al conveni marc de col·laboració subscrit el 30 d'octubre de 2002 entre el Ministeri de Ciència i Tecnologia i el Ministeri d'Educació, Cultura i Esport per al desenrotllament del programa «Internet en les biblioteques», assumint expressament els drets i obligacions que li corresponen en els termes i condicions establits en dit conveni marc.
  
El present acord d'adhesió figurarà com a addenda a dit conveni marc.